**Հավելված N 1  
 ՀՀ Սյունիքի մարզի Կապան համայնքի ավագանու**

**2023թ. ապրիլի 14-ի N -----Ա որոշման**

ՀԱՍՏԱՏՎԱԾ Է ԳՐԱՆՑՎԱԾ Է  
Հայաստանի Հանրապետության ՀՀ ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ

Սյունիքի մարզի Կապան ՌԵԳԻՍՏՐԻ ԳՈՐԾԱԿԱԼՈՒԹՅԱՆ

համայնքի ավագանու ԿՈՂՄԻՑ «22» հունվարի 2014թ․

-----.-----.2023թ. թիվ \_\_\_\_-Ա որոշմամբ գրանցման թիվը՝ 72․215․796554

վկայական՝ 03Ա946554

Հարկ վճարողի հաշվառման համարը՝ 09417407

Կազմված է \_\_\_\_\_\_\_\_\_ թ. և բաղկացած է \_\_ թերթից 22․01․2014թ․ գրանցված կանոնադրության

Տպագրված է ընդամենը \_\_\_ օրինակ թիվ փոփոխությունը գրանցված է ՀՀ

ՕՐԻՆԱԿ \_\_\_\_\_\_\_ իրավաբանական անձանց պետական

ռեգիստրի գործակալության կողմից

«——» ————————— 2023թ․

Կապանի համայնքի ղեկավար՝   
   
\_\_\_\_\_\_\_\_\_\_\_\_\_\_\_Գ.Փարսյան \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**«ԿԱՊԱՆ ՀԱՄԱՅՆՔԻ ԿՈՄՈՒՆԱԼ ԾԱՌԱՅՈՒԹՅՈՒՆ»**

ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ

**ԿԱՆՈՆԱԴՐՈՒԹՅՈՒՆ**

(նոր խմբագրությամբ)

ՍՅՈՒՆԻՔԻ ՄԱՐԶ, Ք. ԿԱՊԱՆ-2023թ.

1. **ԸՆԴՀԱՆՈՒՐ ԴՐՈՒՅԹՆԵՐ**
2. ՀՀ Սյունիքի մարզի Կապան համայնքի կոմունալ ծառայություն» համայնքային ոչ առևտրային կազմակերպությունը /այսուհետ Կազմակերպություն/ շահույթ ստանալու նպատակ չհետապնդող իրավաբանական անձի կարգավիճակ ունեցող կազմակերպություն է։ Կազմակերպության իրավունակությունը ծագում է նրա ստեղծման պետական գրանցման պահից և դադարում է լուծարման ավարտի /լուծարման պետական գրանցման/ պահից:
3. Կազմակերպությունը ստեղծվել էՀայաստանի Հանրապետության Սյունիքի մարզի Կապանի քաղաքապետի 2013 թվականի դեկտեմբերի 12-ի թիվ 1090-Ա և Կապանի քաղաքային համայնքի ավագանու 2013 թվականի դեկտեմբերի 12-ի թիվ 117-Ա որոշումների համաձայն ՀՀ Սյունիքի մարզի <<Կապանի կոմունալ ծառայություն>> համայնքային բյուջետային հիմնարկի / հաշվառվել է ՀՀ իրավաբանական անձանց պետական ռեգիստրի Կապանի տարածքային բաժնի կողմից 04․02․ 2005թ․, պետական գրանցման /հաշվառման/ թիվ 27․180․01251, վկայական 01Բ 001258/ վերակազմավորման ճանապարհով վերակազմակերպման արդյունքում և հանդիսանում է նրա իրավահաջորդը։
4. Կազմակերպությունն ունի իր հայերեն անվանումը, ինչպես նաև Հայաստանի Հանրապետության կառավարության կողմից սահմանված այլ վավերապայմաններ պարունակող կլոր կնիք, դրոշմակնիք և ձևաթղթեր։
5. Կազմակերպությունն իր գործունեության ընթացքում ղեկավարվում է Հայաստանի Հանրապետության օրենսդրությամբ և սույն կանոնադրությամբ:
6. Կազմակերպության հիմնադիրը Հայաստանի Հանրապետության Սյունիքի մարզի Կապան համայնքն է:
7. Կազմակերպության կառավարումն իրականացվում է Կապան համայնքի ղեկավարի կողմից:
8. Կազմակերպությունը ունի ինքնուրույն հաշվեկշիռ և բանկային հաշիվ։
9. Հայաստանի Հանրապետությունը և համայնքը պատասխանատվություն չեն կրում Կազմակերպության պարտավորությունների համար: Կազմակերպությունն իր հերթին պատասխանատվություն չի կրում Հայաստանի Հանրապետության և համայնքի պարտավորությունների համար:
10. Կազմակերպության հայերեն լրիվ անվանումն է՝ ԿԱՊԱՆ ՀԱՄԱՅՆՔԻ ԿՈՄՈՒՆԱԼ ԾԱՌԱՅՈՒԹՅՈՒՆ համայնքային ոչ առևտրային կազմակերպություն, հայերեն կրճատ՝ «ԿԱՊԱՆ ՀԱՄԱՅՆՔԻ ԿՈՄՈՒՆԱԼ ԾԱՌԱՅՈՒԹՅՈՒՆ» ՀՈԱԿ:
11. Կազմակերպության գտնվելու վայրը և փոստային հասցեն է՝ ՀՀ Սյունիքի մարզ, ք. Կապան, Գործարանային փողոց 15:
12. Կազմակերպությունը, Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա հաստատությունների և կազմակերպությունների հետ։
13. **ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ, ՆՊԱՏԱԿԸ ԵՎ ԳՈՐԾՈՒՆԵՈՒԹՅԱՆ ՏԵՍԱԿՆԵՐԸ**
14. Կազմակերպության առարկան և նպատակն է՝

Նպաստել կոմունալ ծառայության և գյուղատնտեսության բնագավառում տեղական ինքնակառավարման մարմիններին վերապահված լիազորությունների իրականացմանը

13․ Կազմակերպությունը իրականացնում է գործունեության հետևյալ տեսակները՝

ա/ կազմակերպում է համայնքի կոմունալ տնտեսության աշխատանքները, այդ

թվում՝ համայնքի բնակչության կենսաապահովման խնդիրների լուծման

նպատակով մատուցվող ծառայությունների իրականացումը,

բ/ կազմակերպում է կանաչապատման, աղբահանության և սանիտարական մաքրման, բարեկարգման աշխատանքների իրականացումը, աղբահանության վճարների գանձման աշխատանքները,

գ/ կազմակերպում է համայնքի տարածքում գտնվող զբոսայգիների և կանաչ գոտիների խնամքն ու պահպանությունը

դ/ իրականացնում է արտաքին լուսավորության համակարգի ընթացիկ նորոգումը, պահպանումը և շահագործումը,

ե/ իրականացնում է ներհամայնքային հաղորդակցության ուղիների, ճանապարհների սպասարկման աշխատանքները,

զ/ իրականացնում է համայնքային սեփականություն համարվող ջրամատակարարման, ջրահեռացման և ոռոգման համակարգերի ընթացիկ նորոգումը, պահպանումը և շահագործումը,

է/ իրականացնում է անձրևաջրատար ցանցերի ընթացիկ նորոգումը, պահպանումը և շահագործումը,

ը/ կազմակերպում է համայնքի հուշարձանների, հուշահամալիրների և գերեզմանատների խնամքի ու պահպանության աշխատանքները,

թ/ կազմակերպում է համայնքի ղեկավարի կողմից կառավարվող բազմաբնակարան շենքերի ընդհանուր բաժնային սեփականության, հասարակական և արտադրական նշանակության համայնքային սեփականություն համարվող օբյեկտներում և ոչ բնակելի տարածքներում կոմունալ սպասարկման համակարգերում ծագած վթարների վերացման աշխատանքները,

ժ/ կազմակերպում է անհաղթահարելի ուժի հետևանքով բնակչությանը պատճառված վնասների վերացման ուղղությամբ աշխատանքները

ժա/ իրականացնում է բնակչության առանձին սոցիալական խմբերին գույքի վերանորոգման /վերականգնման/առաջին օգնության տրամադրումը,

ժբ/ մատուցում է ծառայություններ բնակչությանը գյուղատնտեսական աշխատանքների կատարման նպատակով՝ Հիմնադրի որոշմամբ և սահմանված սակագներով

ժգ/ պայմանագրային հիմունքներով ներգրավում է այլ կազմակերպությունների կամ անհատների,

ժդ/ դիմում է դատարան՝ շինության սեփականատերերի կողմից չվճարված վճարների բռնագանձման համար,

ժե/ հիմնադրի որոշմամբ և սահմանված սակագներով կարող է մատուցել վճարովի այլ ծառայություններ։

Կազմակերպությունը կարող է իրականացնել միայն օրենքով կամ հիմնադրի որոշմամբ ուղղակիորեն նախատեսված գործունեության այլ տեսակներ:

1. **ԿԱԶՄԱԿԵՐՊՈՒԹՅԱՆ ԻՐԱՎԱԿԱՆ ԿԱՐԳԱՎԻՃԱԿԸ՝ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ**

14․ Պետական գրանցման պահից կազմակերպությունը ձեռք է բերում

իրավաբանական անձի կարգավիճակ:

15․ Կազմակերպությունը որպես սեփականություն ունի առանձնացված գույք և իր

Կազմակերպությունն ունի ինքնուրույն հաշվեկշիռ, Հայաստանի

Հանրապետության և /կամ/ օտարերկրյա բանկերում՝ հաշվարկային հաշիվներ

/ինչպես ՀՀ դրամով, այնպես էլ՝ տարադրամով/:

16․Կազմակերպությունը կարող է լինել այլ կազմակերպության հիմնադիր /մասնակից/

միայն հիմնադրի որոշմամբ:

17․ Կազմակերպությունն իրավունք ունի.

ա/ Հայաստանի Հանրապետության օրենսդրությամբ չարգելված ցանկացած ձևով ձեռք բերել գույք, այդ թվում՝ արժեթղթեր, տիրապետել, օգտագործել և տնօրինել դրանք և դրանցից ստացված եկամուտը կամ այլ օգտակար արդյունքը,

բ/ հիմնադրի որոշումների կամ սույն կանոնադրության համապատասխան իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը, մեկ տարուց ոչ ավելի ժամկետով՝ իրեն ամրացված գույքը հիմնադրի անունից հանձնել վարձակալության,բացառությամբ հիմնադրի կողմից սահմանված դեպքերի,

գ/օգտվել օրենսդրությամբ և սույն կանոնադրությամբ սահմանված այլ իրավունքներից:

18․ Կազմակերպությունն իրավունք չունի իրեն ամրացված գույքը կամ դրա

նկատմամբ իր իրավունքներն օտարել, գրավ դնել, հանձնել անհատույց

օգտագործման:

19․ Կազմակերպությունը պարտավոր է.

ա/օրենսդրությամբ կամ այլ իրավական ակտերով սահմանված կարգով իրականացնել հաշվապահական հաշվառում ու ներկայացնել վիճակակագրական հաշվետվություն,

բ/ աշխատանքային պայմանագրեր կնքել Կազմակերպության աշխատակիցների հետ,

գ/ պատասխանատվություն կրել և փոխհատուցել իր կողմից հասցրած վնասը՝ կնքած պայմանագրերը չկատարելու կամ ոչ պատշաճ կատարելու, այլ անձանց սեփականության իրավունքը խախտելու համար,

դ/ օրենսդրությամբ սահմանված կարգով հայտարարել Կազմակերպության սնանկացման մասին այն դեպքում, երբ հնարավոր չէ բավարարել պարտատերերի օրինական գույքային պահանջները, հրապարակել տարեկան ֆինանսական հաշվետվությունը,

ե/ ապահովել Կազմակերպության փաստաթղթերի /Կազմակերպության կանոնադրության, գույքի նկատմամբ գույքային իրավունքները հաստատող փաստաթղթերի, Կազմակերպության ներքին փաստաթղթերի, տարեկան հաշվետվությունների, հաշվապահական հաշվառման փաստաթղթերի, տնօրենների հրամանների, հրահանգների ու կարգադրությունների, Հայաստանի Հանրապետության օրենքներով և այլ իրավական ակտերով նախատեսված այլ փաստաթղթերի/ պահպանումը:

զ/ կրել օրենսդրությամբ և սույն կանոնադրությամբ սահմանված այլ պարտավորություններ:

1. **ԿԱԶՄԱԿԵՐՊՈՒԹՅԱՆ ՀԻՄՆԱԴԻՐԸ**

20․ Կազմակերպության հիմնադիրն ունի Կազմակերպության գործունեությանը և

կառավարմանը վերաբերող ցանկացած հարց վերջնական լուծելու իրավունք,

բացառությամբ օրենքով նախատեսված դեպքերի:

21․ Կազմակերպության հիմնադիրն իրավունք ունի՝

ա/ հետ վերցնել իր կողմից Կազմակերպությանն ամրացված գույքը /այդ թվում՝ գույքի օգտագործման ընթացքում առաջացած անբաժանելի բարելավումները/,

բ/ կասեցնել կամ ուժը կորցրած ճանաչել Կազմակերպության տնօրենի Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները,

գ/ վերահսկողություն իրականացնել Կազմակերպությանն ամրացված համայնքային սեփականություն հանդիսացող գույքի օգտագործման և պահպանման նկատմամբ,

դ/ հայցով դիմել դատարան՝ օրենքի կամ սույն կանոնադրության պահանջների խախտմամբ կատարված խոշոր գործարքն անվավեր ճանաչելու նպատակով, օգտվել օրենքով և Կազմակերպության կանոնադրությամբ նախատեսված այլ իրավունքներից:

22․ Կազմակերպության հիմնադիրը պարտավոր է՝

ա/ ապահովել Կազմակերպության բնականոն գործունեությունը,

բ/ չհրապարակել Կազմակերպության գործունեության վերաբերյալ գաղտնիք պարունակող տեղեկություններ,

գ/ կատարել Կազմակերպության նկատմամբ ստանձնած պարտավորությունները,

դ/ պահպանել սույն կանոնադրության դրույթները:

1. **ԿԱԶՄԱԿԵՐՊՈՒԹՅԱՆ ԳՈՒՅՔՆ ՈՒ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ**

23․ Կազմակերպության սեփականությունը ձևավորվում է հիմնադրման ժամանակ և

հետագայում Հիմնադրի կողմից սեփականության իրավունքով նրան հանձնվող,

ինչպես նաև կազմակերպության գործունեության ընթացքում ձեռք բերված

գույքից;

24․ Կազմակերպության սեփականության ներքո կարող է գտնվել ցանկացած գույք՝

բացառությամբ գույքի առանձին տեսակների, որոնք օրենքին համապատասխան

չեն կարող պատկանել իրավաբանական անձանց:

Կազմակերպության գույքի նկատմամբ սեփականության իրավունք ձեռք բերելու, իրավունքը դադարեցնելու, գույքը տիրապետելու, օգտագործելու ու տնօրինելու առանձնահատկությունները, կապված գույքը կազմակերպության սեփականությանը պատկանելու հանգամանքի հետ, սահմանվում են միայն դրամով:

25․ Կազմակերպության հիմնադիրը Կազմակերպությանը սեփականության

իրավունքով պատկանող գույքի նկատմամբ չունի իրավունքներ:

26․ Կազմակերպության հիմնադիրը կարող է Կազմակերպությանն անժամկետ և

անհատույց օգտագործման իրավունքով ամրացնել ցանկացած գույք:

Ամրացված գույքի օգտագործման արդյունքում Կազմակերպության ստացած եկամուտները Կազմակերպության սեփականությունն են:

Ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են;

27․ Կազմակերպության գույքի վրա կարող է բռնագանձում տարածվել միայն

դատական կարգով;

28․ Կազմակերպության սեփականության պահպանման հոգսը կրում է

Կազմակերպությունը,

29․ Կազմակերպության ֆինանսական միջոցները գոյանում են ՀՀ Սյունիքի մարզի

Կազմակերպությունը ՀՀ օրենսդրությամբ սահմանված կարգով տնօրինում է իր

ֆինանսական միջոցները։

30․ Կազմակերպության ֆինանսական լրացուցիչ աղբյուրներն են՝

ա/ Հիմնադրի կողմից թույլատրված ձեռնարկատիրական գործունեության իրականացումից գոյացած միջոցները,

բ/ բարեգործական, նպատակային ներդրումները, ՀՀ և օտարերկրյա կազմակերպությունների ու քաղաքացիների նվիրատվությունները,

գ/ ՀՀ օրենսդրությամբ չարգելված և Կազմակերպության կանոնադրականխնդիրներին չհակասող գործունեությունից ստացված միջոցները։

31․ Կազմակերպության շահույթը նպատակաուղղվում է իր կանոնադրական

խնդիրների իրականացմանը, նյութատեխնիկական բազայի ամրապնդմանը,

աշխատողների սոցիալական խնդիրների լուծմանը,

32․ Կազմակերպությունը հարկերը, տուրքերը և պարտադիր այլ վճարներ վճարում է

շահույթ ստանալու նպատակ չհետապնդող ոչ առևտրային

կազմակերպությունների համար օրենսդրությամբ նախատեսված կարգով ու

չափով։

1. **ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ**

33․ Կազմակերպության կառավարման մարմիններն են Կազմակերպության հիմնադիրը և տնօրենը:

34․ Կազմակերպության կառավարման բարձրագույն մարմինը Կազմակերպության հիմնադիրն է, որն իրականացնում է Կազմակերպության ընդհանուր կառավարումը և որն ունի Կազմակերպության գործունեությանը և կառավարմանը վերաբերվող ցանկացած հարց վերջնական լուծելու իրավունք, բացառությամբ օրենքով նախատեսված դեպքերի:

Կազմակերպության հիմնադիրը ապահովում է Կազմակերպության բնականոն գործունեությունը և պատասխանատվություն է կրում սույն կանոնադրությամբ սահմանված գործունեության չկատարման կամ ոչ պատշաճ կատարման համար:

35․ Կազմակերպության հիմնադրի իրավասությանն են պատկանում՝

ա/ Կազմակերպության կանոնադրության մեջ փոփոխությունների և լրացումների կատարումը, կանոնադրության հաստատումը նոր խմբագրությամբ,

բ/ Կազմակերպությանը սեփականության իրավունքով հանձնվող գույքի կազմի հաստատումը,

գ/ Կազմակերպությանն ամրացվող համայնքային սեփականություն հանդիսացող գույքի կազմի հաստատումը,

դ/ Կազմակերպության վերակազմակերպումը,

ե/ Կազմակերպության լուծարումը,

զ/ Կազմակերպության կառավարման համակարգի սահմանումը, տնօրենի նշանակումը, նրա լիազորությունների վաղաժամկետ դադարեցումը,

է/ Կազմակերպության գործունեության վերահսկողության իրականացումը,

ը/ Կազմակերպության գործունեության առարկայի և նպատակների, այդ թվում՝ Կազմակերպության կողմից իրականացվող գործունեության տեսակների և ծրագրերի սահմանումը,

թ/ աուդիտի իրականացման մասին որոշում ընդունելը և աուդիտ իրականացնող անձի հաստատումը,

ժ/ Կազմակերպության տարեկան ծախսերի, այդ թվում՝ արտաբյուջետային եկամուտների և ծախսերի նախահաշվի հաստատումը,

ժա/ Կազմակերպության տարեկան հաշվետվությունների լսումը, քննումը, տարեկան հաշվապահական հաշվեկշռի հաստատումը,

ժբ/ Կազմակերպության գույքի օտարման և ձեռք բերման հետ կապված խոշոր գործարքներ կատարելուն համաձայնություն տալը,

ժգ/ Կազմակերպության առանձնացված ստորաբաժանումների և հիմնարկների ստեղծումը, գործունեության դադարեցումը, կանոնադրությունների հաստատումը,

ժդ/ Կազմակերպության ներքին գործունեությունը կարգավորող փաստաթղթերի հաստատումը,

ժե/ Կազմակերպության ղեկավար պաշտոնատար անձանց աշխատանքի վարձատրման պայմանների որոշումը:

Կազմակերպության հիմնադիրն իրավունք ունի որոշումներ ընդունել նաև

օրենքով և սույն կանոնադրությամբ նախատեսված ցանկացած այլ հարցի շուրջ:

36․ Կազմակերպության ընթացիկ, արտադրատնտեսական, ֆինանսական և այլ գործունեության ղեկավարումն իրականացնում է տնօրենը, որին նշանակում և ազատում է հիմնադիրը: Տնօրեն կարող է նշանակվել բարձրագույն կրթություն ունեցող, Հայաստանի Հանրապետության գործունակ ցանկացած քաղաքացի, բացառությամբ օրենքով նախատեսված դեպքերի: Կազմակերպության տնօրենի միջև աշխատանքային պայմանագիրը հիմնադրի անունից ստորագրվում է համայնքի ղեկավարի կողմից: Պայմանագրում սահմանվում են տնօրենի իրավունքները, պարտականությունները, փոխհարաբերությունները հիմնադրի հետ, նրա աշխատանքի վարձատրման պայմանները, պայմանագրի դադարման հիմքերը այդ թվում՝ «օրենքով սահմանված բոլոր հիմքերը», այլ դրույթներ, որոնք կողմերը կգտնեն անհրաժեշտ:

Տնօրենը լուծում է բոլոր հարցերը, բացի կազմակերպության հիմնադրի իրավասությանը վերաբերող հարցերի: Տնօրենը օրենքով, հիմնադրի որոշումներով, աշխատանքային պայմանագրով, սույն կանոնադրությամբ իրեն վերապահված լիազորությունների շրջանակներում ղեկավարում է Կազմակերպության գործունեությունը և կրում է պատասխանատվություն օրենքների, այլ իրավական ակտերի, հիմնադրի որոշումների, սույն կանոնադրության, աշխատանքային պայմանագրի պահանջները չկատարելու կամ անպատշաճ կատարելու համար:

Տնօրենը լրիվ գույքային պատասխանատվություն է կրում իր մեղքով Կազմակերպությանը, Հիմնադրին, պետությանը պատճառված վնասի համար, ընդ որում՝ տնօրենի լիազորությունների դադարեցումը հիմք չէ պատճառված վնասը հատուցելու պարտականությունը չկատարելու համար:

Տնօրենի բացակայության դեպքում՝ հիմնադրի գրավոր որոշման համաձայն՝ տնօրենի լիազորություններն իրականացնում է այլ անձ:

37․ Կազմակերպության տնօրենը պետք է գործի բարեխղճորեն և ողջամիտ՝ ի շահ իր

կողմից ներկայացվող Կազմակերպության:

38․ Կազմակերպության տնօրենը իր իրավասության սահմաններում՝

ա/ առանց լիազորագրի գործում է Կազմակերպության անունից, ներկայացնում է նրա շահերը պետության, նրա մարմինների, այլ կազմակերպությունների և քաղաքացիների հետ հարաբերություններում, այլ պետություններում և միջազգային կազմակերպություններում,

բ/ տնօրինում է կազմակերպության գույքը, այդ թվում՝ ֆինանսական միջոցները,

գ/ կնքում է պայմանագրեր, այդ թվում՝ աշխատանքային,

դ/ կազմակերպում է Կազմակերպության կառուցվածքային ստորաբաժանումների աշխատանքը՝ ապահովելով դրանց ներդաշնակ գործունեությունը,

ե/վերահսկողություն է իրականացնում Կազմակերպության աշխատողների կողմից իրենց պարտականությունների կատարման նկատմամբ,

զ/ ապահովում է աշխատանքային կարգապահության ներքին կանոնների, աշխատանքի պաշտպանության և անվտանգության կանոնների պահպանումը,

է/ կազմում է Կազմակերպության հաստիքային ցուցակն ու ծախսերի նախահաշիվը և ներկայացնում Հիմնադրի հաստատմանը,

ե/ տալիս է լիազորագրեր, այդ թվում՝ վերալիազորման իրավունքով,

զ/ բանկում բացում է հաշվարկային և այլ հաշիվներ.

է/ սահմանում է Կազմակերպության կառուցվածքն ու կառուցվածքային ստորաբաժանումների իրավասությունները,

ը/ հաստատում է Կազմակերպության առանձնացված ստորաբաժանումների և հիմնարկների կանոնադրությունները, նշանակում և ազատում է դրանց ղեկավարներին, տալիս է համապատասխան լիազորագրեր,

թ/ արձակում է հրամաններ, հրահանգներ, տալիս է կատարման համար պարտադիր ցուցումներ,և վերահսկում դրանց կատարումը,

ժ/ կատարում է աշխատանքի բաշխում իր տեղակալների միջև,

ժա/ սահմանված կարգով աշխատանքի է ընդունում և աշխատանքից ազատում Կազմակերպության աշխատակիցներին,

ժբ/ աշխատակցի նկատմամբ կիրառում է խրախուսման և կարգապահական պատասխանատվության միջոցներ,

ժգ/ իրականացնում է օրենքով, հիմնադրի որոշումներով, սույն կանոնադրությամբ իրեն վերապահված կամ հիմնադրի կողմից տրված այլ լիազորություններ և հանձնարարականներ:

39․ Կազմակերպության գործունեության նկատմամբ վերահսկողությունն իրականացնում են հիմնադրի կողմից լիազորված անձը, օրենքով նախատեսված այլ պետական կառավարման մարմիններ:

Կազմակերպության տարեկան ֆինանսական հաշվետվության հավաստիությունը վերստուգելու համար հիմնադիրն իրավունք ունի ամեն տարի ներգրավել Կազմակերպության, նրա տնօրենի, գույքային շահերով չկապված արհեստավարժ վերստուգիչ աուդիտորի /արտաքին աուդիտ/:

1. **ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

40․ Կազմակերպությունըՙ նրա հիմնադրի որոշմամբ, կարող է վերակազմակերպվել կամ լուծարվել Հայաստանի Հանրապետության քաղաքացիական օրենսգրքով սահմանված կարգով:

Կազմակերպությունը դատական կարգով կարող է վերակազմակերպվել կամ լուծարվել միայն օրենքով սահմանված կարգով և դեպքերում:

Եթե լուծարվող Կազմակերպության գույքի արժեքն անբավարար է պարտատերերի պահանջները բավարարելու համար, ապա այն կարող է լուծարվել միայն սնանկության հետևանքով:

41․ Կազմակերպության լուծարման դեպքում Կազմակերպության պարտատերերի պահանջները բավարարելուց հետո մնացած գույքն ուղղվում է Հայաստանի Հանրապետության Սյունիքի մարզի Կապան համայնքի բյուջե: Գույքի օգտագործման ու տնօրինման կարգը որոշում է Հիմնադիրը։

42․ Կազմակերպությունը համարվում է լուծարված իսկ նրա գործունեությունը՝ դադարած՝ այդ մասին իրավաբանական անձանց պետական գրանցամատյանում համապատասխան գրառում կատարելու պահից: